Afvisning af kæremål i sag vedrørende advokatomkostninger og udgift til syn og skøn
Ret: Østre Landsret (2. instans)
Faggruppe: Civilsag — Isoleret bevisoptagelse
Sagsemner: Retspleje og civilproces;

ØSTRE LANDSRET
RETSBOG

Den 1. oktober 2021 holdt Østre Landsret møde i retsbygningen i
København K.

Landsdommerne Morten Christensen, Gunst Andersen og Thomas Petersen
(kst.) behandlede sagen.

Sag BS-27589/2021-OLR
(23. afdeling)

LEDproof ApS
(advokat Morten Hove)

mod

Slejpner A/S
(advokat Nicolai Jung)

Ved beslutning af 1. juli 2021 har Retten på Frederiksberg (sag BS-
14096/2019-FRB) bestemt, at hver part bærer egne omkostninger til
advokat, mens udgiften til syn og skøn skal betales af Slejpner A/S.

LEDproof ApS har kæret byrettens afgørelsen den 15. juli 2021 ved
anvendelse af appelfunktionen på den digitale sagsportal, minretssag.dk,
hvorfor kæren anses rettidig, jf. retsplejelovens § 394, stk. 1.

LEDproof ApS’ påstand er ikke angivet i det på sagsportalen automatisk
genererede kæreskrift, men fremgår af LEDproof ApS’ kæreskrift, som er
indlagt som supplerende sagsoplysninger på sagsportalen. LEDproof ApS
meddeles derfor frist til senest den 12. oktober 2021 at berigtige
oplysningerne på sagsportalen, således at påstanden i sagsportalen svarer til
LEDproof ApS’ påstand ifølge de supplerende sagsoplysninger.

Overholdes fristen ikke, må kæren påregnes afvist.



2

Sagen udsat.